چۊ سەردەوا دجارەو، لەێ نوو وهاره، بەورەو!
سپاێ خەمەیل وە بێ دەنڰ، چنڰ خەن له گیان° شەونم
شەونم له داخ° گیانێ، دڵ بێ قەرارە، بەورەو!
کافر ئڕا نیـــــــەنووڕی یەێ جارتر وە پیما؟؟!!
سۊەرمێ چەوەیلەگاند، ها لەێ دیاره، بەورەو!
ئەوشەو خێــــــاڵ° دۊرد، ئاگر وەشانه گیانم!
کەفتم لە پا، نیەزانی! خەم دەس وە کاره، بەورەو!
بەورەو هه جور° جاران! لەێ نوو وە خۆەش بنیشیم
وەێ چووڵە ماڵه ئمشەو، بێ دەنڰ دوواره، بەورەو!
زۊزی بجم خرامان! سەر بەێ لە بــــــاخ° بێ بەر!
هەر باخەگەم چەپاوەو چۊ وەر مەقاره، بەورەو!
داچـــــــــووڕیا هســــارەێگ، وەێ بان° ماڵمانا
ترسم لە شوون° م° بوو،
هەێ ڕوو...
شەواره،
بەورەو...!!!
حامد شبابی
